Oficialusis leidinys L 190 , 04/07/1998 p. 0034 - 0035



Tarybos sprendimas 1998 m. birželio 16 d. dėl Europos bendrijos prisijungimo prie Viduržemio jūros bendrosios žvejybos komisijos (98/416/EB) EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 43 straipsnį kartu su 228 straipsnio 2 dalies pirmu sakiniu ir 228 straipsnio 3 dalies antra pastraipa, atsižvelgdama į Komisijos pasiūlymą [1], atsižvelgdama Europos Parlamento pritarimą [2], kadangi Europos bendrija yra Jungtinių Tautų Jūrų teisės konvenciją, įpareigojančią visus tarptautinės bendruomenės narius bendradarbiauti išsaugant ir tvarkant jūros biologinius išteklius, pasirašiusioji šalis; kadangi jūrinės žvejybos srityje Europos bendrija yra atsakinga už žvejybos išteklių išsaugojimo ir tvarkymo priemonių priėmimą, ir tuo pačiu už įsipareigojimų jai nepriklausančių valstybių arba tarptautinių organizacijų atžvilgiu prisiėmimą; kadangi Viduržemio jūros gyvųjų išteklių tvarkymas ir išsaugojimas turi būti reguliuojamas tarptautiniu mastu; kadangi tuo tikslu 1949 m. rugsėjo 24 d. Romoje buvo sudarytas susitarimas, kuriuo įsteigiama Viduržemio jūros bendrosios žvejybos komisija (toliau — GFCM susitarimas); kadangi, norint prisidėti prie GFCM susitarime nurodytos teritorijos, kurioje dirba Bendrijos žvejai, gyvųjų jūrinių resursų išsaugojimo, Europos bendrijai būtina prisijungti prie GFCM; kadangi 1991 m. lapkričio 26 d. Europos bendrija tapo Jungtinių Tautų Maisto ir žemės ūkio organizacijos (FAO) nare; kadangi Europos bendrija gali prisijungti prie GFCM pagal GFCM susitarimo 1 straipsnio 2 dalį, taikomą kartu su pataisytos FAO konstitucijos XIV straipsniu; kadangi GFCM susitarimas ir darbo tvarkos taisyklės buvo pritaikytos Europos bendrijos prisijungimui, NUSPRENDĖ: Vienintelis straipsnis 1. Europos bendrija prisijungia prie Viduržemio jūros bendrosios žvejybos komisijos deklaruodama pritarimą organizacijos susitarimui ir darbo tvarkos taisyklėms, kaip nurodyta I priede pateiktame dokumente. Europos bendrija taip pat atiduoda saugoti suvestinę deklaraciją dėl naudojimosi kompetencija ir balsavimo teisėmis, dėl kurios susitarė Taryba ir Komisija. 2. Susitarimo ir Viduržemio jūros bendrosios žvejybos komisijos darbo tvarkos taisyklių tekstai pateikiami II ir III prieduose. Priimta Liuksemburge, 1998 m. birželio 16 d. Tarybos vardu Pirmininkas M. Meacher [1] OL C 124, 1997 4 21, p. 61. [2] OL C 195, 1998 6 22. -------------------------------------------------- I PRIEDAS Prisijungimo prie Viduržemio jūros bendrosios žvejybos komisijos dokumentas Gerb. pone, Turiu garbės Jums pranešti, kad Europos bendrija nusprendė prisijungti prie Viduržemio jūros bendrosios žvejybos komisijos. Todėl aš prašau Jūsų priimti šį dokumentą, kuriuo Europos bendrija prisiima Viduržemio jūros bendrosios žvejybos komisijos susitarimą ir darbo tvarkos taisykles, kaip numatyta Susitarimo I ir XI straipsniuose, ir suvestinę Europos bendrijos deklaraciją dėl naudojimosi kompetencija ir balsavimo teisėmis, pagal Susitarimo II straipsnio 6 dalies antrąjį sakinį. Europos bendrija oficialiai ir be išlygų prisiima įsipareigojimus, atsirandančius dėl jos narystės Viduržemio jūros bendrosios žvejybos komisijoje, kaip nurodyta Susitarime ir darbo tvarkos taisyklėse, o prisijungusi oficialiai įsipareigoja vykdyti įsipareigojimus. Pagarbiai, Europos Sąjungos Tarybos pirmininkas p. Diouf Generalinis direktorius Jungtinių Tautų maisto ir žemės ūkio organizacija Via delle Terme di Caracalla I-00100 Roma --------------------------------------------------